“Mission: Impossible 6” (“Uddalab bo‘lmas topshiriq”) filmining 6-qismi Paramount studiyasi va aktyor Tom Kruzning gonorar masalasidagi qarashlari turlicha bo‘lgani bois to‘xtatib qo‘yildi. The Hollywood Reporter nashrining Paramount kompaniyasidagi manbasiga asoslanib yozishicha, muzokaralarning to‘xtab qolishiga Kruzning gonorari sabab bo‘lgan. Aktyor shartnomadan tashqari film keltiradigan mablag‘dan ham ma’lum bir miqdorda foiz talab qilmoqda. Kruzning hisoblashicha, Universal studiyasining “Mumiya” filmi uchun taklif qilinayotgan gonorar josuslik haqidagi 6 filmda ishlab topgan pullari bilan teng yoki ortiqroq.